open-index/open-wikipedia-markdown huggingface dataset:
პაატა იმნაძე

**პაატა იმნაძე** (დ. 11 თებერვალი, 1953, თბილისი) — ქართველი მიკრობიოლოგი და ეპიდემიოლოგი, პროფესორი, მედიცინის მეცნიერებათა კანდიდატი, დაავადებათა კონტროლისა და საზოგადოებრივი ჯანმრთელობის ეროვნული ცენტრის გენერალური დირექტორის მოადგილე მეცნიერების დარგში, ლუგარის კვლევითი ცენტრის ხელმძღვანელი, ღირსების ორდენის კავალერი (2003) და ჯანდაცვის მსოფლიო ორგანიზაციის საპატიო მედლის ლაურეატი (2002).

## ბიოგრაფია
დაიბადა 1953 წლის 11 თებერვალს თბილისში. დაამთავრა თბილისის სახელმწიფო სამედიცინო ინსტიტუტის პედიატრიის ფაკულტეტი 1976 წელს.

1979-1991 წლებში იყო თბილისის სახელმწიფო სამედიცინო ინსტიტუტის მიკრობიოლოგიის და იმუნოლოგიის კათედრის ასისტენტი; 1991-1994 წლებში დოცენტი; 1989-1992 წლებში ეპიდემიოლოგიის და ჰიგიენის სამეცნიერო ცენტრის დირექტორის მოადგილე. 1983 წელს დაიცვა საკანდიდატო დისერტაცია თემაზე — „ახალშობილთა და ჩვილ ბავშვთა ნაწლავის მიკროფლორა და იმუნური სტატუსი“. 

2003-2006 წლებში იყო ჯანდაცვის მსოფლიო ორგანიზაციის ტროპიკულ დაავადებათა კვლევის საკოორდინაციო საბჭოს წევრი. 2004-2011 წლებში ჯანდაცვის მსოფლიო ორგანიზაციის  ევროპის რეგიონის იმუნიზაციის ექსპერტთა კომიტეტის წევრი. 

1992-2010 წლებში მუშაობდა დაავადებათა კონტროლის ეროვნული ცენტრის გენერალურ დირექტორად; 2010-2013 წლებში — სამეცნიერო საბჭოს ხელმძღვანელად; 2013 წლიდან კი გენერალური დირექტორის მოადგილეა. 1997 წელს იყო თბილისის სახელმწიფო უნივერსიტეტის საზოგადოებრივი ჯანდაცვის კათედრის დოცენტი; 1997–1998 წლებში მერილენდის უნივერსიტეტის მეცნიერ მუშაკი; 2005 წლიდან არის თბილისის სახელმწიფო უნივერსიტეტის საზოგადოებრივი ჯანდაცვის და ეპიდემიოლოგიის დეპარტამენტის ხელმძღვანელი, სრული პროფესორი. 

პაატა იმნაძეს არის ღირსების ორდენის კავალერი (2003), ჯანდაცვის მსოფლიო ორგანიზაციის საპატიო მედლისა (2002) და ივანე ჯავახიშვილის სახელობის პრემიის ლაურეატი (2014). თბილისობასთან დაკავშირებით, 2020 წლის 3 ოქტომბერს, COVID-19-ის პანდემიასთან მებრძოლ რვა ექიმთან ერთად თბილისის საპატიო მოქალაქის წოდება მიენიჭა.

ავტორია 105 სამეცნიერო ნაშრომისა და მიკრობიოლოგიის ორი სახელმძვანელოსი.

## ლიტერატურა
* 

## რესურსები ინტერნეტში
* 
* პაატა იმნაძე  — ჯავახიშვილის უნივერსიტეტის საიტი
* პაატა იმნაძის პროფილი  — დაავადებათა კონტროლის ცენტრი
* პაატა იმნაძე — ჯანდაცვის მსოფლიო ორგანიზაცია

## სქოლიო
კატეგორია:ქართველი იმუნოლოგები
კატეგორია:მედიცინის მეცნიერებათა კანდიდატები
კატეგორია:ივანე ჯავახიშვილის სახელობის პრემიის ლაურეატები
კატეგორია:თბილისის სახელმწიფო სამედიცინო ინსტიტუტის კურსდამთავრებულები
კატეგორია:თბილისის საპატიო მოქალაქეები (2020)
პ
სელიტა ებანქსი

**სელიტა ებანქსი** ( დ. 17 თებერვალი, 1983) — კაიმანელი მოდელი და მსახიობი ებანქსი მუშაობდა მაღალი მოდის ბრენდებისთვის *Neiman Marcus* და *Ralph Lauren*, და გამოჩნდა ჟურნალებში, როგორიცაა *Sports Illustrated Swimsuit Issue, Vogue* და *Glamour*, მაგრამ ებანქსი ყველაზე მეტად ცნობილია 2005 წლიდან 2009 წლამდე ''Victoria's Secret*-ის ანგელოზობით.

## კარიერა 
ებანქსის დებიუტი 2001 წლის თებერვალში Tuleh-ის შემოდგომის შოუში შედგა. ებანქსმა პოდიუმზე გაიარა ისეთი დიზაინერებისთვის როგორიცაა *ესსი ჯონსონი, კეტრინ მალანდრინო, პამელა როლანდ და ტომი ჰილფიგერი*. ებანქსი გამოჩნდა *Abercrombie & Fitch*- ის, *Tommy Hilfiger-* ისა და *DKNY''- ის სარეკლამო კამპანიებში და 2005 წელს ხელი მოაწერა კონტრაქტს Victoria's Secret- სთან.

ებანქსის და იზაბელ გულარტის დებიუტი  ''Victoria's Secret Fashion Show*- ში 2005 წელს შედგა. იზაბელა გულარტი  *Victoria's Secret*– ის ანგელოზი 2008 წლამდე იყო. 2005 წელს ტაირა ბენქსი- მა პროდიუსერმა და მსახიობმა თქვა, რომ ის ამაყობს იმით, რომ ებანქსი არის  *Victoria's Secret*– ის ერთ-ერთი ანგელოზი.

2007 წელს, ებანქსისთვის შეირჩა სამოსი *"Very Sexy" Holiday Fantasy Bra Set*, რომლის ფასიც იყო 4,500,000 აშშ დოლარს, ტანისამოსი შეიცავს ბრილიანტებს, ზურმუხტებს, რუბიებს და ყვითელ საფერებს - ეს ძვირადღირებული სამოსი ებანქს ეცვა *Victoria's Secret*- ის 2007 წლის საშობაო ჩვენებაში.

*Forbes*- ის თანახმად, ებანქსი იყო 2008 წლის მეთორმეტე ყველაზე მაღალანაზღაურებადი მოდელი, რომელიც წელიწადში გამოიმუშავებდა  2.7 მილიონს დოლარს.

## ადრეული ცხოვრება 
ებანქსი დაიბადა იამაიკელი მამისა და კაიმანელი დედის ოჯახში, ჯორჯტაუნში (კაიმანის კუნძულები).ებანქსის ოჯახი, განსაკუთრებით მისი დედა, ხელს უწყობდა მის განვითარებას კლასგარეშე პროგრამების საშუალებით. ებანქსი გადავიდა შეერთებულ შტატებში და დასახლდა სტატენ-აილენდში, სადაც დაამთავრა კურტისის საშუალო სკოლა. ებანქსი  მიიღეს ასპირანტურაში კოლუმბიის უნივერსიტეტში და ნიუ-იორკის უნივერსიტეტში სასწავლებლად, სამაგიეროდ მან აირჩია სამოდელო კარიერა. 2000 წელს,  17 წლის ასაკში ებანქსი აიყვანა სამოდელო სააგენტომ *Elite Model Management*-მა.

## ქორწინება და ქველმოქმედება 
ებანქსი  ურთიერთობაში იყო ხუთი თვის განმავლობაში მსახიობ *Nick Cannon*-თან.

2011 წელს ებანქსი დაქორწინდა რეპერ *Terrence J*-ზე, ქორწინება წარმატებული არ გამოდგა და წყვილი 2013 წელს დაშორდა.

2004 წელს ენბაქსმა ხელშეწყობით, მის მშობლიურ კაიმანის კუნძულებზე დააარსა საკუთარი სკოლა, სადაც ადგილობრივ კაიმანელებს ეხმარება კარიერულ წინსვლაში.

ენბანქსმა  ასევე ჩამოაყალიბა საქველმოქმედო ორგანიზაცია „ქალთა კოალიცია გაძლიერების და შესაძლებლობებისთვის“, 2008 წელს სიერა ლეონეში მოგზაურობის შემდეგ. ეს ორგანიზაცია ხელს უწყობს ქალთა საგანმანათლებლო და პროფესიონალურ პროგრამებს მხარი დაუჭიროს სამოქალაქო ომის შედეგად დაზარალებულებს  აფრიკაში. 

ენბანქსმა 2013 წელს და 2014 წელს *Cash & Rocket*-ის ტურნეს შეუერთდა, *Cash & Rocket''-ის ტურენთი მოახერხეს და შეაგროვეს მილიონ დოლარზე მეტი ქალებისა და ბავშვებისთვის მთელ მსოფლიოში.

## რესურსები ინტერნეტში
* 

## სქოლიო 
კატეგორია:დაბადებული 1983
კატეგორია:დაბადებული 17 თებერვალი
კატეგორია:ცოცხალი ადამიანები
ჭიკაანის კოშკი

ტერმინი **ჭიკაანის კოშკი** შეიძლება აღნიშნავდეს:

* ჭიკაანის პირველი კოშკი — კოშკი ყვარლის მუნიციპალიტეტის სოფელ ჭიკაანში
* ჭიკაანის მეორე კოშკი — კოშკი ყვარლის მუნიციპალიტეტის სოფელ ჭიკაანში
* ჭიკაანის მესამე კოშკი — კოშკი ყვარლის მუნიციპალიტეტის სოფელ ჭიკაანში
ფრიდონ სიხარულიძე

მინი|ფრიდონ სიხარულიძე
**ფრიდონ მოსეს ძე სიხარულიძე** (დ. 9 სექტემბერი, 1937, სოფელი გოგოლესუბანი, ჩოხატაურის რაიონი — გ. 15 ოქტომბერი, 2010, თბილისი) — ქართველი ისტორიის მეცნიერებათა დოქტორი, პროფესორი.

## ბიოგრაფია
1956-1961 წლებში სწავლობდა ბათუმის შოთა რუსთაველის სახელმწიფო უნივერსიტეტში; 1963-1965 წლებში იყო ივანე ჯავახიშვილის თბილისის სახელობის უნივერსიტეტში ისტორიის არქეოლოგიისა და ეთნოგრაფიის ისტორიის ასპირანტი; ისტორიის მეცნიერებათა კანდიდატი (1969); ისტორიის მეცნიერებათა დოქტორი (1990); პროფესორი (1993).

1972 წელს მუშაობდა საქართველოს პოლიტექნიკურ ინსტიტუტში; 1972-1986 წლებში იყო საქართველოს მეცნიერებათა აკადემიის ხალხთა მეგობრობის მუზეუმის უფროსი მეცნიერ-თანამშრომელი; 1987-2000 წლებში ეროვნულ ურთიერთობათა კვლევის ცენტრის მეცნიერ-თანამშრომელი; 2000-2006 წლებში პოლიტოლოგიის წამყვანი მეცნიერ-თანამშრომელი.

ფრიდონ სიხარულიძე მრავალი წლის განმავლობაში მუშაობდა რუსეთის არქივებში, მათ შორის საბჭოთა კავშირის სხვადასხვა არქივებში და ეძებდა ქართველთა კვალს. მისი მონაწილეობით გაითხარა დონის მონასტერის ქართული საფლავები.

## ბიბლიოგრაფია
გამოქვეყნებული აქვს 73 სამეცნიერო ნაშრომი და არაერთი წიგნი.

*სიხარულიძე ფ., მოსკოვის ქართული კულტურის ცენტრის ისტორიიდან. - თბ., 1989. - 166 გვ
*ვახუშტი ბაგრატიონი (...-1758) : ბიობიბლიოგრაფია / საქ. სსრ მეცნ. აკად., ცენტრ. სამეცნ. ბიბ-კა ; [შემდგ. ფ. სიხარულიძე ; რედ. ნ. გურგენიძე ; წინასიტყვ. ავტ. ფრიდონ სიხარულიძე]. - თბ. : მეცნიერება, 1990. - 128გვ
*სიხარულიძე ფ., მოსკოვის ქართული ახალშენის ისტორიიდან / [რედ.: გ. ციციშვილი] ; საქ. მეცნ. აკად., ერთაშორის ურთიერთ. კვლევის ცენტრი. - თბ. : მეცნიერება, 1991. - 310გვ.

## ლიტერატურა
*აკადემიკოს ფრიდონ სიხარულიძის გარდაცვალების გამო. (1937-2010). სიხარულიძე, ფრიდონ (ისტორიის მეცნიერებათა დოქტორი, პროფესორი) ნეკროლოგი. // საქართველოს რესპუბლიკა. თბილისი, 2010. 14 ოქტომბერი, N192 (6558), 11 გვ.

კატეგორია:დაბადებული 9 სექტემბერი
კატეგორია:დაბადებული 1937
კატეგორია:გარდაცვლილი 15 ოქტომბერი
კატეგორია:გარდაცვლილი 2010
ფრიდონ
კატეგორია:ქართველი ისტორიკოსები
კატეგორია:ისტორიის მეცნიერებათა დოქტორები
მიქაელა კონლინი

**მიქაელა კონლინი** (ინგლ. Michaela Conlin; დ. 9 ივნისი, 1978, ოლენთაუნი, პენსილვანია, აშშ) — ამერიკელი მსახიობი. სახელი გაითქვა Fox-ის სერიალში „ძვლები“ შესრულებული ენჯელა მონტენეგროს როლით.

## ბავშვობა 
მიქაელა კონლინი დაიბადა 1978 წლის 9 ივნისს ქალაქ ოლენთაუნში, პენსილვანიის შტატში, ამერიკის შეერთებულ შტატებში. დედის მხრიდან იგი წარმოშობით ჩინელია, ხოლო მამის მხრიდან ირლანდიელი. მამამისი კონტრაქტორია, ხოლო დედამისი ბუღალტერი.

გარდა სერიალებისა, იგი აქტიურად მონაწილეობს ფილმებშიც. 2011 წელს ჰაიდი სობელის როლი შეასრულა ფილმში „ლინკოლნის ადვოკატი“. იგი ასევე მონაწილეობს ისეთ ფილმებში, როგორებიცაა: „სიყვარულის რთული გზა“ და „იმედგაცრუებების ოთახი“.

## პირადი ცხოვრება 
კონლინის საუკეთესო მეგობარია მსახიობი ემილი დეშანელი, რომელიც სერიალში „ძვლები“ თამაშობს ტემპრანს ბრენანის როლს, რომელიც არის მიქაელას პერსონაჟის, ენჯელას საუკეთესო მეგობარი.

მიქაელა დაუქორწინებელია, თუმცა 2019 წლის 3 თებერვალს ვაჟი გააჩინა, რომელსაც ჩარლი დაარქვა.

## სქოლიო 
კატეგორია:დაბადებული 9 ივნისი
კატეგორია:დაბადებული 1978
კატეგორია:ამერიკელი ქალი მსახიობები
კატეგორია:ცოცხალი ადამიანები
ალ-კალკაშანდი

მინი|ალ-კალკაშანდის „სუბჰ ალ-ა'შას“ ხელნაწერის ერთ-ერთი გვერდი (1779 წ.)
**შიჰაბ-ად-დინ აბულ-აბბას აჰმად იბნ ალი ალ-კალკაშანდი** (; დ. 1355 — გ. 1418) — არაბი ავტორი, ენციკლოპედისტი, ეგვიპტის მამლუქთა სასულთნოს ადმინისტრაციული მოხელე.

ალ-კალკაშანდის ძირითადი თხზულება მისი 14-ტომიანი კაპიტალური ნაშრომი „ბრმის განთიადი წე­რის ხელოვნებაში“ („სუბჰ ალ-ა'შა ფი სინა'ათ ალ-ინშა“), რომელიც 1412 წელს დაასრულა (სრული სახით დაიბეჭდა 1913–20 წლებში კაიროში). თხზულება 10 ნაწილად (მაკალა) იყოფა. მეორე ნაწილში (ტომი III–IV) მოცემულია მასალა სა­ქარ­თვე­ლოს ისტორიისა და გეოგრაფიის შესახებ; ოლქებისა და ქალაქების, სავაჭრო გზებისა და სხვათა აღწერა. ნაშრომში არის ცნობები საქართველო-ეგვიპტის, ასევე სა­ქართველოს მეფისა და ირანის ილხანების ურ­თი­ერ­თო­ბის ისტორიისათვის. 

ალ-კალკაშანდის თხრობა ეყრდნობა ელომარის (გ. 1348) ნაშრომს. ალ-კალკაშანდის წყაროს ცნობით, მონღოლთა ყაენის დიდ ვეზირ ჩობანს იმდენი დახმარება გაუწე­ვია გიორგი V ბრწყინ­ვალისათვის, რომ ქართველი მეფე მას თავისი ძალის საყრდენად და განსაცდელთა გამაქარწყლებ­ლად თვლიდა. ცნობები საქართველოს შე­სა­ხებ ამოკრიბა და რუსულად თარგმნა ვლადიმერ ტიზენჰაუზენმა, ხოლო ეგვიპტის სულთნის კარზე შემუშავებული ­ქართველი მეფეებისადმი მიმართვის წესის არაბული ტექსტი შეტანილია გიორგი წერეთლის არაბულ ქრესტომათიაში; მისი ქარ­თული თარგმანი დაბეჭდეს ივანე ჯავახიშვილმა, ავთანდილ მენთეშაშვილმა და სხვ.

## ლიტერატურა
* Заметка Элькалькашанди о грузинах / [В. Тизенгаузен]. - [Санкт-Петербург] : тип. Имп. Акад. наук, [1887]. - 9 с. ; 27см.. - Авт. указан в конце текста. - Без тит. л. и обл.. - Отт. из "Зап. Вост. отд. Рус. археол. общ." 1887, т. 1, вып. 3, с. 208-216
* არაბული ქრესტომათია. - თბ. : სტალინის სახ. თბილისის სახელმწ. უნ-ტის გამ-ბა და სტ., 1949. - 16,108გვ. ; 22სმ. - თავფურც. და წინასიტყვაობები ქართულ-რუსულ ენებზე, ტექსტი არაბულ ენაზე.
* საქართველოს და ეგვიპტის ისტორიის ურთიერთობიდან / ა. მენთეშაშვილი // დროშა. - თბილისი, 1958. - N9. - გვ.18-19.
* მასალები საქართველო-ეგვიპტის ურთიერთობის ისტორიისათვის / ბ. სილაგაძე // ქართული წყაროთმცოდნეობა / ისტორიის, არქეოლოგიისა და ეთნოგრაფიის ინსტიტუტი. - თბილისი, 1968. - ტ.2. - გვ.87-104
* ჯავახი­შვი­ლი ივ., თხზულებანი თორმეტ ტომად, ტ. 3, თბ., 1982

კატეგორია:არაბი ისტორიკოსები
კატეგორია:შუა საუკუნეების ისტორიკოსები
კატეგორია:დაბადებული 1355
კატეგორია:გარდაცვლილი 1418
კატეგორია:უცხოელი ავტორები საქართველოსა და ქართველების შესახებ
საბუის ნათლისმცემლის ეკლესია

ტერმინი **საბუის ნათლისმცემლის ეკლესია** შეიძლება აღნიშნავდეს:

* საბუის ნათლისმცემლის პირველი ეკლესია — ეკლესია ყვარლის მუნიციპალიტეტის სოფელ საბუეში.
* საბუის ნათლისმცემლის მეორე ეკლესია — ეკლესია ყვარლის მუნიციპალიტეტის სოფელ საბუეში.
ანა ევერსი

**ანა ევერსი** (დ. 14 მარტი, 1993, ფრაიბურგი, გერმანია) — გერმანელი მოდელი. 2015 წელს მოდის ინდუსტრიამ იგი წლის მოდელად აირჩია. მან სამოდელო კარიერა კოლუმბიაში, სამხრეთ კაროლინაში დაიწყო, სადაც გაცვლითი პროგრამით, სასწავლებლად იმყოფებოდა. იგი დიზაინერმა, ალექსანდრე ვანგმა აღმოაჩინ. 2015 წელს იგი მოხვდა პირელის კალენდარში. არის ჟურნალი „Vogue“-ის სახე. მოდელი თანამშრომლობს ისეთ სააგენტოებთან: „Elite Model Management“, „Women Management“, „Storm Management“, „UNIQUE DENMARK“, „ENZIO.M Management“, „Modellink“ და „Model Management“. მონაწილეობა მიღებული აქვს 100-ზე მეტ ედიტორიალში. იგი მუშაობდა 60 დიზაინერთან, მათ შორისაა: ბალენსიაგა, Balmain, კელვინ კლინი, Chanel, Dior, Donna Karan, Fendi, Lanvin, Louis Vuitton, მარკ ჯეკობსი, Prada, რალფ ლორენი, Versace და სხვ.

## რესურსები ინტერნეტში
* Models.com-ზე
* Fashion Model Directory-ზე
* espersona.com-ზე

კატეგორია:დაბადებული 14 მარტი
კატეგორია:დაბადებული 1993
კატეგორია:გერმანელი მოდელები
კატეგორია:ცოცხალი ადამიანები
ალ-ისტახრი

მინი|ალ-ისტახრის რუკის ფრაგმენტი
**აბუ ისჰაკ ალ-ფარისი ალ-ისტახრი** () (დ. დაახლ. 850 — გ. 934) — არაბი მოგზაური და გეოგრაფი. 

ალ-ისტახრის ბიოგრაფია თითქმის არაა ცნობილი. ნისბის (წარმომავლობის სახელი) მიხედვით უნდა ყოფილიყო ესტაქრიდან (ფარსის პროვინცია, ახლანდელი ირანის ისლამური რესპუბლიკა). თავის თხზუ­ლე­ბაში „წიგნი გზებისა და სახელმწიფოების შე­სა­ხებ“ („ქითაბ ალ-მასალიქ ვა ლ-მამალიქ“) ავტორი მიმოიხილავს მუსლიმურ ქვეყნებს დასავლეთ ინდოეთიდან მაროკოსა და ესპანეთამდე. მოკლედ არის აღწერილი თბილისიც, რომელიც მაშინ მუსლიმ ემირთა მმართველობის ქვეშ იმყოფებოდა. თბილისი აღნიშნულია ალ-ისტახრი მიერ შედგენილ რუკაზეც. იგი წერს: „ტფილისი დარუბანდზე ნაკლებია და ორი კედელი აქვს თიხის. სიმდიდრით სავსე ადგილია, ხილ-ბოსტნეულისა და ნათესების უხვად მქონებელი; მრავალი საქონელი და თაფლი ­მტკვრით გააქვთ იქიდან. აქვს თბილი წყლე­ბი მსგავ­სად ტიბერიისა, უცე­ცხლოდ ცხელი. მთელ არანში ბარდავზე, დარუბანდსა და ტფილისზე უფრო დიდი ქალაქი არ არსებობს“.   

## ლიტერატურა
* ისთახრი, ­ჰოდუდ ალ-ალემი, ჰამდალლაჰ ­ყაზვი­ნი, თარგმ. შენიშვნებითა და სა­ძიებლი­თურთ ვლ. ფუთურიძისა, თბ., 1937
* Караулов Н. А., Сведения арабских географов IX–X веков, «Сборник материалов для описания местностей и племен Кавказа», вып. 29, Тфл., 1901

* 

კატეგორია:არაბი გეოგრაფები
კატეგორია:არაბი მოგზაურები
კატეგორია:შუა საუკუნეების მოგზაურები
კატეგორია:დაბადებული 850
კატეგორია:გარდაცვლილი 934
კატეგორია:უცხოელი ავტორები საქართველოსა და ქართველების შესახებ
კატეგორია:დაბადების წელი უცნობია
წიწინაური

**წიწინაური** () — მცენარეთა გვარი წიწინაურისებრთა ოჯახისა.

## აღწერა 
[230პქ|მინი|მარცხნივ|[სენეგა (Polygala senega). ბოტანიკური ილუსტრაცია წიგნიდან *Köhler’s Medizinal-Pflanzen*, 1887.]]
მრავალწლოვანი, იშვიათად ერთწლოვანი ბალახები და ნახევრად ბუჩქებია. აქვთ მორიგეობით განლაგებული ფოთლები, ყვავილები — არასწორი, სხედან მტევანში.

## გავრცელება 
600-მდე სახეობა გავრცელებულია მთელ დედამიწაზე. საქართველოში გვხვდება 19, მათ შორის 4 — კავკასიის (P. Sosnowskyi, P. mariamae, P. transcaucasica, P. caucasica), 2 კი (P. albovii, P, Imakaschwilii) — საქართველოს ენდემია.

## გამოყენება 
ამ გვარის ზოგიერთი სახეობა (მაგ., P. senega) სამკურნალოა, იხმარება გველის ნაკბენის საწინააღმდეგოდ, ოფლ- და შარდმდენ საშუალებად; წვრილფოთოლა (P. tenuifolia) და ციმბირული წიწინაურის (P. sibirica) ფესვები შეიცავენ საპონიმებს, რომელთაგან დამზადებული ნახარში ამოსახველებელ საშუალებად გამოიყენება.

## ლიტერატურა 
## სქოლიო 
*
იდიოტოკრატია

**იდოტოკრატია** — ავთანდილ ვარსიმაშვილის 2008 წელს გადაღებული კომედიური ფილმი. მთავარ როლს ასრულებს ნიკო გომელაური.

## სიუჟეტი
სახელმწიფო დეზინფექციის მინისტრი სასტუმროში თავის საყვარელს ხვდება. სასტუმროს ოთახში წყვილი გვამს აღმოაჩენს - ეს საყვარლის ქმრის მიერ დაქირავებული დეტექტივია. მინისტრმა როგორმე უნდა თავიდან უნდა მოიშოროს გვამი თავიდან და ამისთვის საშველად ის თავის მოადგილეს იძახებს.

## როლებში 
* ნიკო გომელაური — გოგა, დეზინფექციის მინისტრი
* სანდრო მარგალიტაშვილი — გრიშა, მინისტრის მოადგილე
* ცისია მეტრეველი — შორენა, მინისტრის საყვარელი
* კახა მიქიაშვილი — გოგა, შორენას მეუღლე
* ჯაბა კილაძე — ტარიელი, სასტუმროს თანამშრომელი
* ლარისა რეშეტკო — რუსი ჟურნალისტი
* სტანისლავ ნათენაძე — სასტუმროს დირექტორი
* თამუნა ნიკოლაძე — სასტუმროს დამლაგებელი, ელენე
* ვახტანგ კიკაბიძე — თამაშობს თავის თავს
* ქეთა ლორთქიფანიძე — მინისტრის ცოლი
* მამუკა მუმლაძე
* თამარ ბუხნიკაშვილი
* თიკო კორძაძე – კლეოპატრა
* თამუნა ნიკოლაძე
* მიხეილ არჯევანიძე
* დიმა მერაბიშვილი
* გიორგი ვარსიმაშვილი
* გოგა ბარბაქაძე
* ოთარ კოვზირიძე
* ამირან ქაჩიბაია
* გიორგი ჯიქია
* მიხეილ ამბროსოვი
* ვანო ქურასბედიანი
* მერაბ სანოძე
* კახა გოგიძე
* მამუკა ლორია
* ეკა აბშილავა
* თათია თათარაშვილი
* მაშო მელქაძე
* ანატოლი ჰაიდე
* დიმიტრი სპორშიევი

## რესურსები ინტერნეტში
*
*

კატეგორია:ქართულენოვანი ფილმები
კატეგორია:2008 წლის ქართული ფილმები
კატეგორია:კომედიური ფილმები
არკადი გოცირიძე

**არკადი ფილიპეს ძე გოცირიძე** (დ. 23 ნოემბერი, 1890, სოფ. წესი, ახლანდ. ამბროლაურის მუნიციპალიტეტი, — გ. 24 თებერვალი, 1954, თბილისი) — ქართველი ფსიქიატრი, მედიცინის მეცნიერებათა დოქტორი (1941), პროფესორი (1941), საქართველოს მეცნიერების დამსახურებული მოღვაწე (1946). 

დაამთავრა კიევის უნივერსიტეტის სამედიცინო ფაკულტეტი 1915 წელს. 1931-1936 წლებში იყო თბილისის ფუნქციურ ნერვულ დაავადებათა ინსტიტუტის დირექტორი, 1934-1954 წლებში — თბილისის სამედიცინო ინსტიტუტის ფსიქიატრიის კათედრის გამგე. აქვს შრომები ბავშვთა ფსიქიატრიის, ნევროზების,  ფუნქციური ნერვული დაავადებების შესახებ. მისი სახელი აქვს მინიჭებული თბილისის ფსიქონერვოლოგიურ დისპანსერს.

## ბიბლიოგრაფია 
* ბავშვის თამაში (ავტორი). - ტფილისი, სახელგამის სამეცნიერო სექტ. გა-მა და მე-2 სტ., 1936. - 34გვ.
* ბავშვის განვითარება : ძირითადი მოვლენები და კონცეპციები (ავტორი). - ტფილისი, სახელგამის სამეცნიერო სექტორი, 1935. - 62გვ.
* ფსიქოგენია და იატროგენია ნერვიულ და ფსევდოორგანიულ დაავადებებში (ავტორი). - ტფილისი, 1929. - 34გვ.
* ექვსი წლის ისტერიული ფსიქოზი, მუტიზმით და კონტრაქტურებით-განკურნებული ფსიქო-თერაპიის საშუალებით (ავტორი). - ტფილისი, 1926. - 15გვ.

## ლიტერატურა
## რესურსები ინტერნეტში
* 

კატეგორია:ქართველი ფსიქიატრები
კატეგორია:დაბადებული 23 ნოემბერი
კატეგორია:დაბადებული 1890
კატეგორია:გარდაცვლილი 24 თებერვალი
კატეგორია:გარდაცვლილი 1954
კატეგორია:ამბროლაურის მუნიციპალიტეტში დაბადებულები
კატეგორია:საქართველოს სსრ-ის მეცნიერების დამსახურებული მოღვაწეები
ა
კატეგორია:მედიცინის მეცნიერებათა დოქტორები
კატეგორია:ქართველი პროფესორები
კატეგორია:კიევის უნივერსიტეტის კურსდამთავრებულები
ხორაკერტის ეკლესია

მინი|ხორაკერტის ეკლესია
**ხორაკერტის ეკლესია** — არქიტექტურული ძეგლი საქართველოში, მარნეულის მუნიციპალიტეტში, საქართველო-სომხეთის საზღვრის მიმდებარედ.

## ძეგლის აღწერა
ჯვარგუმბათოვანი ტაძარი (14,60X9,95 მ), კუპელჰალეს გეგმარებითი კომპოზიციის გადამუშავებით მიღებული ჩაწერილი ჯვრის ტიპის ეკლესიაა. აქ სწორკუთხედში ჩასმულ – დასავლეთ-აღმოსავლეთის ღერძზე დაგრძელებულ ჯვრის სახის ცენტრალურ სივრცეს კუთხეებში არსებული აფსიდიანი, იზოლირებული სამლოცველოები - ხორანები აქვს დამატებული. ეკლესიის ორი კარი სამხრეთ და დასავლეთ კედლებშია გაჭრილი. ეს უკანასკნელი მაღალია. ყოველ მკლავში თითო დიდი სარკმელია. საკურთხევლის ნახევარწრიულ აფსიდს ვრცელი ბემა აკრავს და პროფილირებული შემაღლებული არდაბაგი აქვს. გუმბათქვეშა კვადარტის კუთხეები სამ-სამი მრგვალი ნახევარსვეტითაა გაფორმებული. მათ ნახევარწრიული მოხაზულობის თაღები ეყრდნობა. კვადრატიდან წრეზე გარდამავალი კონსტრუქცია აფრაა. გუმბათის ყელის საფუძველზე მდგარ, ერთმანეთთან მჭიდროდ განლაგებულ ოცდათექვსმეტწახნაგა სვეტს გუმბათის ათწახნაგა ყელი და კამარა ებჯინება. სვეტებს შორის ღიობები ინტერიერს უხვად ანათებს. გუმბათის ნახევარსფეროს მზიდი კონსტრუქცია ექვსი ურთიერთგადამკვეთი თაღი-ნერვიურითაა გადაყვანილი, რითაც კამარაში ექვსქიმა ვარსკვლავი ისახება. ეკლესიას დასავლეთით მოზრდილი (13,10X13,10 მ) გავითი აქვს მიშენებული. კედლებზე ოთხი მსხვილი ნახევარსვეტებია დარჩენილი. გავითის კედლებზე და დასავლეთ კარის წაისრული ფორმის ტიმპანში ვრცელი სომხური წარწერებია განთავსებული. გუმბათის ყელზე რელიეფური ფილებია ჩასმული. მათ შორის აღსანიშნავია ქართულწარწერიანი მომწვანო ფერის რელიეფური ქვა, რომელის ყელის სამხრეთ-დასავლეთ წახნაგზეა ჩასმული. ეკლესიის ირგვლივ გალავნის, სატრაპეზოს და სხვა ნაგებობათა ნაშთებია დარჩენილი. 

## რესურსები ინტერნეტში
კატეგორია:მარნეულის მუნიციპალიტეტის ტაძრები
კატეგორია:კუპელჰალე საქართველოში
წნისის წმინდა ნიკოლოზის ეკლესია

**წნისის წმინდა ნიკოლოზის ეკლესია** — არქიტექტურული ძეგლი საქართველოში, ახალციხის მუნიციპალიტეტში, სოფელ წნისში. აგებულია 2009 წელს.

## ძეგლის აღწერა
ეკლესია ერთნავიან ნაგებობატა ტიპს მიეკუთვნება (5,52X10,98 მ.). აფსიდი გარედან სწორკუთხედშია ჩაწერილი და ერთი შესასვლელია დასავლეთიდან. აღმოსავლეთისა და დასავლეთის კედლებში თითო სარკმელია გაჭრილი. ცილინდრული კამარა პილასტრების ორ წყვილს და ორ საბჯენ თაღს ეყრდნობა. საკურთხეველი დარბაზისაგან გამოყოფილია სამთაღიანი კანკელით, რომლის აღსავლის კარი დანარჩენ ორ-ორ კარზე მაღალია, მის გვერდებზე სახატე ბრტყელი ნიშებია. საკურთხევლის იატაკი ამაღლებულია ერთი საფეხურიტ. ეკლესია შიგნიდან მთლიანად შელესილია.

აზიდული პროპორციების აფსიდები შემოსილია აგურით. თაროსებრი კარნიზი გამოყვანილია აგურის სამნაშვერიანი წყობით. აღმოსავლეთის ფასადზე, საკურთხევლის სარკმლის ზემოთ, სწორკუთხა ეკლარის ქვაზე გამოკვეთილი აყვავებული ჯვარია ჩასმული. ტაძრის ორქანობიანი სახურავი შემოსილია კრამიტით.

## ლიტერატურა
* მარსაგიშვილი გ., „წნისის წმინდა ნიკოლოზის ეკლესია“, // „ახალციხისა და ტაო-კლარჯეთის ეპარქია“, (რედ. ვალერი ასათიანი), თბ. 2013, გვ. 531

კატეგორია:ახალციხის მუნიციპალიტეტის ტაძრები
კატეგორია:XXI საუკუნის ეკლესიები
ტაპუტაპუატეა

**ტაპუტაპუატეა** — საფრანგეთის პოლინეზიის კომუნა, საფრანგეთის ზღვისიქითა ტერიტორია წყნარ ოკეანეში. ტაპუტაპუატეის კომუნა მდებარეობს კუნძულ რაიატეაზე, საზოგადოების კუნძულების ლეიტარდის ადმინისტრაციულ ქვედანაყოფში. 2017 წლის მონაცემებით მოსახლეობა შეადგენს 4 792 ადამიანს. 2017 წელს ტაპუტაპუატეა თავის წმინდა ადგილ მარაესთან ერთად შეიყვანეს იუნესკოს მსოფლიო მემკვიდრეობის ძეგლების სიაში. 

ტაპუტაპუატეა შედგება შემდეგი ასოცირებული კომუნებისაგან:
* ავერა
* ოპოა
* პუოჰენი

კომუნის ადმინისტრაციული ცენტრია ავერა.

კომუნას სახელი ეწოდა მარაეს დიდი კომპლექსის მიხედვით, რომელიც წარსულში აღმოსავლეთ პოლინეზიის რელიგიური ცენტრი იყო. ტაპუტაპუატეის მარაეს არქეოლოგიური ძეგლი დღესაც არის კუნძულ რაიატეის ყველაზე ცნობილი ღირსშესანიშნაობა.

## სქოლიო
კატეგორია:მსოფლიო მემკვიდრეობის ძეგლები საფრანგეთში
ალექსანდრე გოცირიძე

**ალექსანდრე მიხეილის ძე გოცირიძე** (დ. 3 თებერვალი, 1904, სოფ. ნუკრიანი, ახლანდ. სიღნაღის მუნიციპალიტეტი, — გ. 14 მაისი, 1986, თბილისი) — ქართველი ფიზიოლოგი; მედიცინის მეცნიერებათა დოქტორი, პროფესორი (1942), საქართველოს მეცნიერების დამსახურებული მოღვაწე (1961).

1928 წელს დაამთავრა თბილისის სახელმწიფო უნივერსიტეტის (თსუ) სამკურნალო ფაკულტეტი. 1928-1933 წლებში მუშაობდა თსუ-ს ფიზიოლოგიის კათედრაზე (ასისტენტი, შემდეგ დოცენტი), 1933 წლიდან გარდაცვალებამდე — ქუთაისის პედაგოგიური ინსტიტუტის ადამიანისა და ცხოველთა ფიზიოლოგიის კათედრის გამგე, შეთავსებით — პროფესიულ დაავადებათა და შრომის ჰიგიენის ინსტიტუტის ფიზიოლოგიის განყოფილების გამგე (1934-45). მუშაობდა ასევე გორისა (1942-50) და თბილისის პედაგოგიურ ინსტიტუტებში. ეწეოდა სამეცნიერო და ორგანიზაციულ მუშაობას ფიზიოლოგიის საკითხების პოპულარიზაციისათვის.   

## ბიბლიოგრაფია 
* სისხლის გადასხმის ფიზიოლოგიისათვის (ავტორი). - თბილისი, 1958. - 31გვ.
* სისხლის გადასხმის საფუძვლები (ავტორი). - თბილისი, საქმედგამი, 1943. - 58გვ.

## ლიტერატურა
## რესურსები ინტერნეტში
* 

კატეგორია:დაბადებული 3 თებერვალი
კატეგორია:დაბადებული 1904
კატეგორია:გარდაცვლილი 14 მაისი
კატეგორია:გარდაცვლილი 1986
კატეგორია:ქართველი ფიზიოლოგები
კატეგორია:სიღნაღის მუნიციპალიტეტში დაბადებულები
კატეგორია:საქართველოს სსრ-ის მეცნიერების დამსახურებული მოღვაწეები
ა
თიმლიჩ-ოჰინგა

**თიმლიჩ-ოჰინგა** — არქეოლოგიური ძეგლი კენიაში. მდებარეობს ქალაქ მიგორიდან ჩრდილო-აღმოსავლეთით 46 კილომეტრში, ტბა ვიქტორიის რაიონში, ნიანზის პროვინციაში. 2018 წელს შეიყვანეს იუნესკოს მსოფლიო მემკვიდრეობის ძეგლების სიაში. დაცულია ეროვნული მუზეუმებისა და მემკვიდრეობის კანონის საფუძველზე 2016 წლიდან და იმყოფება კენიის ეროვნული მუზეუმის დაქვემდებარებაში. იგეგმება ტურიზმის განვითარება.

ლუოს ხალხის დოლუოს ენაზე *thimlich* ითარგმნება, როგორც „საშიში, გაუვალი ტყე“, ხოლო *ohinga* — „ქვის ნაგებობა“.

თიმლიჩ-ოჰინგა გამაგრებული ქვის ნაგებობაა, რომელიც მშრალი წყობის მეთოდითაა აგებული. თარიღდება XVI საუკუნით. მეცნიერთა აზრით, თიმლიჩ-ოჰინგას იყენებდნენ თემისა და პირუტყვის დასაცავად. თიმლიჩ-ოჰინგა არის უდიდესი და საუკეთესოდ შემონახული ნიმუში არსებული ტრადიციული სამშენებლო კომპლექსებიდან.

კომპლექსი შედგება ოთხი ნაგებობისაგან: Kochieng, Kakuku, Koketch, Koluoch. კედლები აგებულია სხვადასხვა ზომის სუფთად გათლილი ქვებით, დუღაბის გარეშე, კედლების სიმაღლე 1,5-დან 4,5 მ-მდე, საშუალო სისქე — 1 მ.

## სქოლიო
კატეგორია:მსოფლიო მემკვიდრეობის ძეგლები კენიაში
გიორგი გოცირიძე (ჩარხმშენებელი)

**გიორგი დავითის ძე გოცირიძე** (დ. 13 ნოემბერი, 1899, განჯა, ახლანდ. აზერბაიჯანის რესპუბლიკა, — გ. 12 ნოემბერი, 1959, თბილისი) — ქართველი ჩარხმშენებელი, ტექიკურ მეცნიერებათა დოქტორი (1955), პროფესორი (1957).

დაამთავრა თბილისის სახელმწიფო უნივერსიტეტის პოლიტექნიკური ფაკულტეტი 1924 წელს. 1945–59 წლებში იყო საქართველოს პოლიტექნიკური ინსტიტუტის ლითონსაჭრელი ჩარხების კათედრის გამგე. მის მიერ შემუშავებული ჩარხების ამძრავების კინემატიკური გაანგარიშების განზოგადებულ მეთოდი და ფორმულები გამოიყენებოდა სამეცნიერო-კვლევით დაწესებულებებში, საპროექტო-საკონსტრუქტორო ორგანიზაციებსა და ჩარხსაშენებელ ქარხნებში. 

## ლიტერატურა
## რესურსები ინტერნეტში
* 

კატეგორია:დაბადებული 13 ნოემბერი
კატეგორია:დაბადებული 1899
კატეგორია:გარდაცვლილი 12 ნოემბერი
კატეგორია:გარდაცვლილი 1959
კატეგორია:ქართველი ინჟინრები
კატეგორია;აზერბაიჯანში დაბადებულები
გ
გიორგი გოცირიძე (არქიტექტორი)

**გიორგი გიორგის ძე გოცირიძე** (დ. 14 ნოემბერი, 1910, თბილისი — გ. 1 მაისი, 1977, მოსკოვი; დაკრძალულია ტროეკუროვის სასაფლაოზე) — ქართველი არქიტექტორი, საბჭოთა კავშირის სახელმწიფო პრემიის ლაურეატი (1950, 1951); გვარდიის პოდპოლკოვნიკი, საბჭოთა კავშირის გმირი (23 ოქტომბერი, 1943).

დაამთავრა თბილისის საინჟინრო–სამშენებლო ინსტიტუტი 1934 წელს და მოსკოვის კომუნალური მეურნეობის აკადემია 1938 წელს. მუშაობდა მოსკოვში. მეორე მსოფლიო ომის დროს იბრძოდა საბჭოთა არმიის რიგებში სტალინგრადთან, მდ. დონთან. მეთაურობდა საინჟინრო ბატალიონს. დნეპრის გადალახვის დროს გამოჩენილი მამაცობისთვის მიენიჭა საბჭოთა კავშირის გმირი წოდება. 1945 წელს თადარიგში გავიდა გვარდიის პოდპოლკოვნიკის წოდებით. ომის შემდეგ ცხოვრობდა და მოღვაწეობდა მოსკოვში. 1968 წლიდან იყო მოსკოვის ოლქის მთავარი არქიტექტორი. ძირითადი ნამუშევრებია: ცენტრალური აეროჰიდროდინამიკის ინსტიტუტი კომპლექსი, აკად. ა. ტუპოლევის ექსპერიმენტული ბაზა (1951, 1953), მოსკოვის ოლქის რაიონული დაგეგმარების პროექტი (1973), მოსკოვის საგარეუბნო ზონის დაგეგმარების პროექტი (1976).

## ლიტერატურა
## რესურსები ინტერნეტში
* 

კატეგორია:დაბადებული 14 ნოემბერი
კატეგორია:დაბადებული 1910
კატეგორია:გარდაცვლილი 1 მაისი
კატეგორია:გარდაცვლილი 1977
კატეგორია:თბილისში დაბადებულები
კატეგორია:ქართველი არქიტექტორები
კატეგორია:საბჭოთა კავშირის გმირები საქართველოდან
გ
კატეგორია:წითელი ვარსკვლავის ორდენის კავალრები
კატეგორია:მოსკოვში გარდაცვლილები
ლეილა გოცირიძე

**ლეილა მიხეილის ასული გოცირიძე** (გოცირიძე-გიორგაძე; დ. 13 მარტი, 1924, თბილისი — გ. 30 ნოემბერი, 1998, მოსკოვი) — ქართველი მომღერალი (მეცო-სოპრანო), საქართველოს სახალხო არტისტი (1958).

დაამთავრა თბილისის ვანო სარაჯიშვილის სახელობის სახელმწიფო კონსერვატორია 1947 წელს. 1948-1972 წლებში იყო თბილისის ზაქარია ფალიაშვილის სახელობის ოპერისა და ბალეტის თეატრის სოლისტი; 1980 წლიდან ეწეოდა პედაგოგიურ მოღვაწეობას თბილისის სახელმწიფო კონსერვატორიასა და შოთა რუსთაველის სახელობის თეატრალურ ინსტიტუტში. შექმნა მრავალი ვოკალურ–სცენური სახე, მათ შორის: ლატავრა (ზაქარია ფალიაშვილის „ლატავრა“), დარეჯანი (მელიტონ ბალანჩივაძის „დარეჯან ცბიერი“), დედა (შალვა მშველიძის „დიდოსტატის მარჯვენა“), კარმენი (ჟორჟ ბიზეს „კარმენი“). საბჭოთა კავშირის IV მოწვევის უზენაესი საბჭოს (1954-58) დეპუტატი.

## ლიტერატურა
* ქართული მუსიკის ენციკლოპედიური ლექსიკონი. – თბ., 2015. – გვ. 123

## რესურსები ინტერნეტში
* 

## სქოლიო
კატეგორია:დაბადებული 13 მარტი
კატეგორია:დაბადებული 1924
კატეგორია:გარდაცვლილი 30 ნოემბერი
კატეგორია:გარდაცვლილი 1998
კატეგორია:თბილისში დაბადებულები
კატეგორია:მოსკოვში გარდაცვლილები
კატეგორია:ქართველი საოპერო მომღერლები
კატეგორია:საქართველოს სსრ-ის სახალხო არტისტები
ლ
ილარიონ გოცირიძე

**ილარიონ (ილია) დავითის ძე გოცირიძე** (დ. 15 იანვარი, 1897, სოფ. ხოტევი, ახლანდ. ამბროლაურის მუნიციპალიტეტი, — გ. 22 მარტი, 1968, მოსკოვი; დაკრძალულია ნოვოდევიჩის სასაფლაოზე) — ქართველი მშენებელი ინჟინერი, მოღვაწეობდა რუსეთში. ინჟინერ ვიქტორ გოცირიძის უფროსი ძმა.

დაამთავრა მოსკოვის საინჟინრო–სატრანსპორტო ინსტიტუტი 1929 წელს. 1929-1933 წლებში მუშაობდა შუა აზიისა და შორეული აღმოსავლეთის რკინიგზების, შემდეგ მოსკოვის მეტროპოლიტენის მშენებლობაზე. 1939 წლიდან იყო მოსკოვის მეტრომშენის უფროსი, 1941-1953 — საბჭოთა კავშირის მიმოსვლის გზათა სახალხო კომისრის მოადგილე, 1954-1962 წლებში — სსრკ სატრანსპორტო მშენებლობის მინისტრის მოადგილე. მისი ხელმძღვანელობით ააშენეს სადგურები „კრასნიე ვოროტა“ (რუს. Красные ворота) და „პლოშად მაიაკოვსკოგო“ (Площадь Маяковского); დიდი ღვაწლი მიუძღვის თბილისის მეტროპოლიტენის მშენებლობის დაწყების საქმეში. მიღებული ჰქონდა სახელმწიფო ჯილდოები, მათ შორის, სტალინური პრემია (1947).  

## ლიტერატურა
## რესურსები ინტერნეტში
* 

კატეგორია:დაბადებული 15 იანვარი
კატეგორია:დაბადებული 1897
კატეგორია:გარდაცვლილი 22 მარტი
კატეგორია:გარდაცვლილი 1968
კატეგორია:ქართველი ინჟინრები
კატეგორია:სტალინური პრემიის ლაურეატები
კატეგორია:ამბროლაურის მუნიციპალიტეტში დაბადებულები
ი
კატეგორია:მოსკოვში გარდაცვლილები
კაია გერბერი

**კაია გერბერი** (დ. 3 სექტემბერი, 2001, ლოს-ანჯელესი, კალიფორნია, აშშ) — ამერიკელი მოდელი და მსახიობი. არის სინდი კროუფორდისა და რანდე გერბერის შვილი. კარიერა დაიწყო 2014 წელს და მალევე იქცა მსოფლიოს ერთ-ერთ ყველაზე მოთხოვნად მოდელად. მამამისი იყო ებრაული წარმოშობის. მისი დედა არის გერმანული, ინგლისური, ფრანგული და ებრაული წარმოშობის. კაიას უფროსი ძმა, პრესლი გერბერი აგრეთვე არის მოდელი. მისი სამსახიობო დებიუტი შედგა 2016 წელს, 15 წლის ასაკში, ფილმში „Sister Cities“. 2019 წელს მიიღო მონაწილეობა ფილმში „Burnout“.

## რესურსები ინტერნეტში
* 
* Models.com-ზე
* კაია გერბერი Instagram-ზე

კატეგორია:დაბადებული 3 სექტემბერი
კატეგორია:დაბადებული 2001
კატეგორია:ამერიკელი მოდელები
კატეგორია:ამერიკელი მსახიობები
კატეგორია:ცოცხალი ადამიანები
დავით გოცირიძე

**დავით ზურაბის ძე გოცირიძე** (დ. 30 მარტი, 1952, თბილისი — გ. 14 იანვარი, 2022) — ქართველი ენათმეცნიერი, რუსისტი, ფილოლოგიის მეცნიერებათა დოქტორი (1987), პროფესორი (1989).

დაამთავრა თბილისის სახელმწიფო უნივერსიტეტის (თსუ) ფილოლოგიის ფაკულტეტი (1974). 1978 წლიდან მუშაობდა იქვე; იყო რუსული ენის კათედრის გამგე (1987-2006). 2006-09 მუშაობდა ბათუმის შოთა რუსთაველის სახელმწიფო უნივერსიტეტში. 2009 წლიდან თსუ ჰუმანიტარულ მეცნიერებათა ფაკულტეტის სრული პროფესორი. მონოგრაფიისათვის „ნარკვევები რუსული გრამატიკული აზრის ისტორიიდან“ (თანაავტორი — პროფ. გ. ხუხუნი) მიენიჭა ლენინგრადის სახელმწიფო უნივერსიტეტის სამეცნიერო პრემია (1984).

## ბიბლიოგრაფია
* Очерки по истории русского и западноевропейского перевода, Тб., 1986; Принципы контрастивного исследования фразовых текстов, в кн.: Der Text und seine Struktur, Jena, 1990; 
* Возрождение и Реформация в истории перевода и переводческой мысли, Тб., 1994; 
* Русская лингвистическая мысль первой трети 20-ого века, Тб., 2000.

## ლიტერატურა
## რესურსები ინტერნეტში
* 

კატეგორია:დაბადებული 30 მარტი
კატეგორია:დაბადებული 1952
კატეგორია:გარდაცვლილი 14 იანვარი
კატეგორია:გარდაცვლილი 2022
კატეგორია:თბილისში დაბადებულები
კატეგორია:ქართველი ენათმეცნიერები
დ
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ქართველი რუსისტები
კატეგორია:ფილოლოგიურ მეცნიერებათა დოქტორები
კატეგორია:ქართველი პროფესორები
ნესტორ გოცირიძე

**ნესტორ კონსტანტინეს ძე გოცირიძე** (დ. 23 სექტემბერი, 1913, ქუთაისი, — გ. 1 აგვისტო, 2007, თბილისი) — ქართველი ზოოტექნიკოსი, სოფლის მეურნეობის მეცნიერებათა დოქტორი (1977), პროფესორი (1985). 

დაამთავრა თბილისის ზოოტექნიკურ–სავეტერინარო ინსტიტუტი (1935). საბჭოთა არმიის რიგებში მონაწილეობდა II მსოფლიო ომში. 1949 წლიდან იყო  მეცხოველეობის სამეცნიერო–კვლევითი ინსტიტუტის დირექტორი, შემდეგ — საქართველოს ზოოტექნიკურ–სავეტერინარო სამეცნიერო ინსტიტუტის მეძროხეობისა და ძროხის ხორცის წარმოების ტექნოლოგიის განყოფილების გამგე, 2002-2005 წლებში — მუშაობდა საქართველოს სახელმწიფო ზოოტექნიკური–სავეტერინარო უნივერსიტეტის მეძროხეობისა და ძროხის ხორცის წარმოების ტექნოლოგიის კათედრაზე კონსულტანტ–პროფესორი. სომეხ და აზერბაიჯანელ მეცნიერებთან ერთად გამოიყვანა ძროხის ახალი ჯიში „კავკასიური წაბლა“ (1960). მიღებული აქვს სახელმწ. ჯილდოები, მ. შ. ღირსების ორდენი (2000). 

## ბიბლიოგრაფია 
* სანაშენე მუშაობა საქართველოს მესაქონლეობაში, თბ., 1962; 
* რძისა და ძროხის ხორცის წარმოების ტექნოლოგია, თბ., 1997. 

## ლიტერატურა
## რესურსები ინტერნეტში
კატეგორია:დაბადებული 23 სექტემბერი
კატეგორია:დაბადებული 1913
კატეგორია:გარდაცვლილი 1 აგვისტო
კატეგორია:გარდაცვლილი 2007
კატეგორია:ქუთაისში დაბადებულები
კატეგორია:ქართველი ზოოტექნიკოსები
კატეგორია:საქართველოს ღირსების ორდენის კავალრები
ნ
ალექსანდრე გოძიაშვილი

**ალექსანდრე გოძიაშვილი** (დ. 1897, სანქტ-პეტერბურგი, — გ. 1941, ვარშავა) — ქართველი სამხედრო და საზოგადო მოღვაწე, პუბლიცისტი. 

დაიბადა მეღვინის ოჯახში. იზრდებოდა თბილისსა და გურჯაანში. სამხედრო სასწავლებლის დამთავრების (1916) შემდეგ მსახურობდა ბახჩისარაის საკავალერიო პოლკში. მონაწილეობდა I მსოფლიო ომში. 1918 წელს ტყვედ ჩაუვარდა გერმანელებს. 1919-1922 წლებში იყო პოლონეთის არმიის კავალერიის როტმისტრი. შემდეგ სწავლობდა ვარშავის პოლიტიკურ მეცნიერებათა ინსტიტუტში. 1919-1939 წლებში იყო პოლონეთის ქართველთა კომიტეტის თავმჯდომარე, ასევე ჟურნალ „სინათლის ხმის“ რედაქტორ-გამომცემელი. 1926 წელს გამოაქვეყნა ნაშრომი „საქართველოს სახელმწიფოს ამოცანები საერთაშორისო სამართლის შუქზე“. თანამშრომლობდა სხვა ქვეყნების ქართულ ემიგრაციასთან. დაკრძალულია ვარშავის სამხედრო სასაფლაოზე. დაჯილდოებული იყო წმ. გიორგის ჯვრითა და პოლონეთის საბრძოლო ჯილდოებით.  

## ლიტერატურა 
* გრიშიკაშვილი, ამბროსი. ალექსანდრე გოძიაშვილი – მოკლე ბიოგრაფია // ქართველები პოლონეთში / ამბროსი გრიშიკაშვილი. - თბილისი, 2008. - გვ. 89-90.
* ფინჯან ყავაზე გოძიაშვილთან // ქართველები პოლონეთში / ამბროსი გრიშიკაშვილი. - თბილისი, 2008. - გვ. 130-133.

## რესურსები ინტერნეტში
კატეგორია:დაბადებული 1897
კატეგორია:გარდაცვლილი 1941
კატეგორია:ქართველი სამხედრო მოღვაწეები
კატეგორია:ქართველი საზოგადო მოღვაწეები
კატეგორია:ქართველი პუბლიცისტები
კატეგორია:პოლონეთის სამხედრო ოფიცრები
კატეგორია:ქართველი ემიგრანტები
ალექსანდრე
ნიკოლოზ გოძიაშვილი

**ნიკოლოზ (ნიკო) ალექსანდრეს ძე გოძიაშვილი** (დ. 2 იანვარი, 1899, თბილისი, — გ. 24 აგვისტო, 1965, იქვე) — ქართველი რეჟისორი, საქართველოს ხელოვნების დამსახურებული მოღვაწე (1941).

1917 წლიდან გამოდიოდა ბათუმის, თბილისის მუშათა, სოხუმის და ჭიათურის თეატრებში. 1926 წელს დაამთავრა ქართული დრამატული სტუდია მოსკოვში. შემდეგ რეჟისორად და მსახიობად მუშაობდა ქუთაისის, ბათუმის თეატრებში და თბილისის კოტე მარჯანიშვილის სახელობის (1932–35) თეატრში. 1936-1947 წლებში ხელმძღვანელობდა ფოთის თეატრს. 1948–56 წლებში იყო თბილისის სანკულტურის თეატრის რეჟისორი. სპექტაკლებს დგამდა ასევე თელავის თეატრში. 1956–58 წლებში მუშაობდა ქუთაისის ლადო მესხიშვილის სახელობის თეატრის მთავარ რეჟისორად.    

## ლიტერატურა 
## რესურსები ინტერნეტში
კატეგორია:დაბადებული 2 იანვარი
კატეგორია:დაბადებული 1899
კატეგორია:გარდაცვლილი 24 აგვისტო
კატეგორია:გარდაცვლილი 1941
კატეგორია:თბილისში დაბადებულები
კატეგორია:ქართველი რეჟისორები
კატეგორია:საქართველოს სსრ-ის ხელოვნების დამსახურებული მოღვაწეები
ნიკოლოზ
ექვთიმე თაყაიშვილის არქეოლოგიური ექსპედიცია სამხრეთ საქართველოში (1907)

**ექვთიმე თაყაიშვილის არქეოლოგიური ექსპედიცია სამხრეთ საქართველოში 1907 წელს**, **არქეოლოგიური ექსპედიცია კოლა-ოლთისში და ჩანგლში 1907 წელს** [ — ] — არქეოლოგიური ექსპედიცია ისტორიულ სამხრეთ საქართველოში ექვთიმე თაყაიშვილის ხელმძღვანელობით. ექსპედიცია მიზნად ისახავდა მოენახულებინათ და გამოეკვლიათ კოლა-ოლთისის ძეგლები და ჩანგლის ეკლესია. ექსპედიციაში შედიოდნენ: 
* ჯგუფის ხელმძღვანელი — ექვთიმე თაყაიშვილი;
* სამოქალაქო ინჟინერი — ანატოლი კალგინი;
* მოხალისე ფოტოგრაფი — ედუარდ ლიოზენი.

## მარშრუტი
### კოლა
1907 წლის ექსპედიციის მარშრუტი შემდეგნაირი იყო: 1 ივლისს ექსპედიცია თბილისიდან ყარსში გაემგზავრა. ყარსიდან ბუღა-ტოპის უღელტეხილით ნიაკომში გადავიდნენ და პირველი ბინა კოლაში დაიდეს. შემდეგ იყო: დადაშენი, დორთქილისე, სოფელ ოკამის, ტახტოკრანის, ჯიჯორის, თურქაშენის, მუზარეთის, არგინისის, უჩ-ქილისას, კალკოსის ეკლესიები. ექსპედიციის წევრებმა ასევე დაათვალიერეს კალაჯუხის ციხე — ექვთიმეს თქმით — „ერთი საუკეთესო ძეგლი კოლას რაიონისა“.

### ოლთისი
ოლთისის მხარის ბეგებმა, ხიმშიაშვილებმა, ექსპედიციას კარგი მასპინძლობა გაუწიეს, ოთხი ძმიდან ერთ-ერთი ექვთიმეს მცველად და დამხმარედაც კი დაყვებოდა. თაყაიშვილმა ხელმეორედ მოინახულა ბანას ტაძარი, რომელიც კიდევ უფრო დანგრეული და დაზიანებული დახვდა. „ასე სამწუხაროა ბედი ჩვენი დიდებული კულტურის ნაშთებისა“ — გულდაწყვეტით ჩაიწერს ბანას შემხედვარე თავის დღიურში.

ექსპედიციამ ნახა და შეისწავლა ბანას პატარა ეკლესია, სოლომონისის ციხე და სოლომონისის მღვიმის ეკლესია. კალკოსის ძველ ტაძარში კი მეცნიერის ყურადღება მეცამეტე საუკუნის ქართულმა სახარებამ მიიზიდა.

ოლთისიდან ისინი გზას ვაჩე-ძორის მიმართულებით განაგრძობენ, გზად ყურადღებას კალმახის ციხე და ვაჩე-ძორის დიდი მონასტერი იპყრობს. ექვთიმე და კალგინი ციხეზე ასვლას ვერ ახერხებენ, მხოლოდ ლიოზენი ადის კლდეზე და ციხეს ფოტოგრაფიულად აფიქსირებს. ვაჩე-ძორის მახლობელ მღვიმეში მონადირის მიერ ნაპოვნი საბუთების შეკვრიდან ექვთიმემ ძვირფასი ცნობები გადმოიწერა ერისთავთ ერისთავის, ზაზა ფანასკერტელის შესახებ.

ტაოსკარი, ფანასკერტი და 6 აგვისტოს ექსპედიცია უკვე ყარსში დაბრუნდა. შემდეგ ჩანგლის ეკლესიის სანახავად გაემგზავრნენ. 18 აგვისტოს ექსპედიციამ თავისი მუშაობა დაასრულა და 20 აგვისტოს უკვე თბილისში დაბრუნდა.

## იხილეთ აგრეთვე
* ექვთიმე თაყაიშვილის არქეოლოგიური ექსპედიცია სამხრეთ საქართველოში (1902)
* ექვთიმე თაყაიშვილის არქეოლოგიური ექსპედიცია სამხრეთ საქართველოში (1917)

## ლიტერატურა
* ექვთიმე თაყაიშვილი, საქართველოს მეჭურჭლეთუხუცესი 150, „საქართველოს ეროვნული მუზეუმი“, თბ., 2013

## რესურსები ინტერნეტში
* არქეოლოგიური ექსპედიცია კოლა-ოლთისში და ჩანგლში 1907 წელს

## სქოლიო
კატეგორია:ექვთიმე თაყაიშვილის ექსპედიციები
კატერინა სკორსონი

**კატერინა რემინი სკორსონი** (ინგლ. Caterina Reminy Scorsone; დ. 16 ოქტომბერი, 1981, ტორონტო, ონტარიო, კანადა) — კანადელი მსახიობი. სახელი გაითქვა სერიალში „გრეის ანატომია“ შესრულებული ამელია შეფარდის როლით.

## ბავშვობა და განათლება 
კატერინა სკორსონი დაიბადა 1981 წლის 16 ოქტომბერს ტორონტოში, კანადაში. იგი ოჯახში შუათანა შვილი იყო ხუთიდან. მამამისი, ანტონიო ბრუნო სკორსონი, სოციალური მუშაკია, ხოლო დედამისი, სიუზენ როზელ სკორსონი, პროფესიით ანთროპოლოგია. კატერინა წარმოშობით იტალიელია. მას ოთხი და-ძმა ჰყავს: ორი უფროსი ტყუპი და და ორი უმცროსი და-ძმა. სკოლის დამთავრების შემდეგ კატერინამ სწავლა ტორონტოს უნივერსიტეტში განაგრძო ფილოსოფიის მიმართულებით. აქ სწავლა მან 2005 წელს დაასრულა.

## კარიერა 
კატერინას სამსახიობო დებიუტი ჯერ კიდეც 1995 წელს შედგა ფილმში „როდესაც შავი კაცი რეკავს“ შესრულებული ენჯის როლით. ამას 1996 წელს მოჰყვა სერიალში „მზად ხარ თუ არა“ შესრულებული კოლინის ეპიზოდური როლი.

1998 წელს ფილმში „ყველაფერი რაც მინდა, რომ გავაკეთო“ დაამტკიცეს სიუზის როლზე. ამავე წელს ელისონის როლი შეასრულა ფილმში „თინეიჯერი რაინდი“. 1999 წელს ფილმში „მესამე სასწაული“ ითამაშა მარია ვიტკოვსკის როლი. პარალელურად, 1998 წელს მიშელ პარკერის როლზე დაამტკიცეს სერიალში „ძალაუფლების თამაშები“, სადაც იგი 26 სერიაში გადაიღეს და 2000 წლამდე მონაწილეობდა. 

2001 წელს ფილმში „ჩემი საშინელი წელიწადი“ შეასრულა „ბავშვისსახა“ ჰამილტონის როლი. 2003 წელს ჯეს მასტრიანის როლი მიიღო სერიალში „1-800-იძებნება“. აქ იგი 55 ეპიზოდში მონაწილეობდა. სერიალის გადაღებები 2006 წელს დასრულდა. 2008 წელს კალი უილკინსონის როლი მიიღო სერიალში „Crash“. 2009 წელს ელისის მთავარი როლი მიიღო ფილმში „ელისი“. 

2010 წელს იგი სერიალში „გრეის ანატომია“ თამაშობდა ამელია შეფარდის როლს, რომელიც არის ნეიროქირურგი და სერიალის მთავარი გმირის, მერედით გრეის ქმრის, დერეკ შეფარდის ერთ-ერთი და. ამ პერიოდში იგი მხოლოდ მოწვეული სტუმრის როლში იყო და ერთ სერიაში გადაიღეს. მოგვიანებით, 2012 წელს იგი კვლავ გადაიღეს სერიალში, უკვე 2014 წლიდან კი „გრეის ანატომიაში“ ერთ-ერთი მთავარი როლის შემსრულებელი გახდა. მისი პერსონაჟი განსაკუთრებით მას შემდეგ მომძლავრდა სერიალში, რაც დერეკ შეფარდის როლის შემსრულებელმა მსახიობმა სერიალი მიატოვა, რაც 11 სეზონში მოხდა. სერიალის გადაღებები დღემდე გრძელდება და სულ 16 სეზონია გადაღებული, კატერინა კი მის ყოველ სერიაში მონაწილეობს. ამის პარალელურად იგი არ მონაწილეობს არცერთ ფილმსა და სერიალში. 

## პირადი ცხოვრება 
2009 წლის ივნისში ტორონტოში კატერინა სკორსონი მუსიკოს რობ გილზე. მათ სამი ქალიშვილი ჰყავთ: ელიზა (დაიბადა 2012 წლის 6 ივნისს), პალომა (დაიბადა 2016 წლის 8 ნოემბერს) და არვინი (დაიბადა 2019 წელს).

## სქოლიო 
კატეგორია:დაბადებული 16 ოქტომბერი
კატეგორია:დაბადებული 1981
კატეგორია:კანადელი ქალი კინომსახიობები
კატეგორია:კანადელი ქალი ტელემსახიობები
კატეგორია:ტორონტოს უნივერსიტეტის კურსდამთავრებულები
კატეგორია:XX საუკუნის კანადელი ქალი მსახიობები
კატეგორია:XXI საუკუნის კანადელი ქალი მსახიობები
კატეგორია:ცოცხალი ადამიანები
მიხეილ გოცირიძე

**მიხეილ გერასიმეს ძე გოცირიძე** (დ. 8 ნოემბერი, 1901, თბილისი, – გ. 25 მაისი, 1975, იქვე) – ქართველი სცენოგრაფი, კინოს მხატვარი, საქართველოს დამსახურებული მხატვარი (1962).

სწავლობდა თბილისის სამხატვრო აკადემიაში (1922-25). 1923 წლიდან მონაწილეობდა სამხატვრო გამოფენებში. 1925 წლიდან მხატვრად მუშაობდა თბილისის თეატრებში. გააფორმა სხვადასხვა სპექტაკლი თბილისის მუსიკალური კომედიის თეატრში, თბილისის მოზარდ მაყურებელთა ქართულ თეატრში და სხვ. 1929 წლიდან იყო კინოსტუდია „ქართული ფილმის“ დამდგმელი მხატვარი; გააფორმა ფილმები: „ბანაკი მთაში“ (1930), „უდაბნო“ (1932), „უჟმური“ (1934), „მდინარის იქით“ (1935), „ორი მეგობარი“ (1936), „ქაჯეთი“ (1936), „დაგვიანებული სასიძო“ (1939), „გიორგი სააკაძე“ (1942–43), „ქალის ტვირთი“ (1957), „ორი ოჯახი“ (1958) და სხვ. ასევე მუშაობდა დაზგურ ფერწერასა და გრაფიკაში. 

## ლიტერატურა
## რესურსები ინტერნეტში
კატეგორია:დაბადებული 8 ნოემბერი
კატეგორია:დაბადებული 1901
კატეგორია:გარდაცვლილი 25 მაისი
კატეგორია:გარდაცვლილი 1975
კატეგორია:თბილისში დაბადებულები
კატეგორია:ქართველი მხატვრები
კატეგორია:საქართველოს სსრ-ის დამსახურებული მხატვრები
მ
ტამარა ტეილორი

**ტამარა ტეილორი** (ინგლ. Tamara Taylor; დ. 27 სექტემბერი, 1970, ტორონტო, ონტარიო, კანადა) — კანადელი მსახიობი. სახელი გაითქვა სერიალში „ძვლები“ შესრულებული დოქტორი კამილ საროიანის როლით.

## პირადი ცხოვრება 
ტამარა ტეილორი დაიბადა 1970 წლის 27 სექტემბერს ტორონტოში, ონტარიოში, კანადაში. მამამისი წარმოშობით აფრიკელი კანადელია, ხოლო დედამისი შოტლანდიელი კანადელია. მას საშუალო სკოლაში სწავლა მიატოვა, რათა სამოდელო კარიერა აეწყო და მსოფლიოში ემოგზაურა. აღსანიშნავია, რომ მის ამ გადაწყვეტილებას მხარი დედამისმაც დაუჭირა, რომელმაც ერთ-ერთ ინტერვიუში განაცხადა: „სკოლა ყოველთვის მანდ იქნება, მითხრა მან.“ 

ტეილორს ბიძაშვილად ერგება მსახიობი ნევე კამპბელი, რომლის დამსახურებითაც იგი სერიალში „ხუთის წვეულება“ დაამტკიცეს როლზე. 

2007 წელს ტამარა ტეილორი ადვოკატ მაილს კულიზე დაქორწინდა. მას შვილები არ ჰყავს. 

## კარიერა 
მარცხნივ|მინი|324x324პქ|ტამარა ტეილორი სერიალ „ძვლების“ თანავარსკვლავებთან ერთად.
ტამარა ტეილორის სამსახიობო დებიუტი 1991 წელს შედგა სერიალში „განსხვავებული სამყარო“ შესრულებული როასტ ატენდის როლით. ამას 1992 წელს მოჰყვა კიდევ ერთი როლი სერიალში „ჯანმრთელი კაცების საერთო საცხოვრებელი“. 

ოთხწლიანი პაუზის შემდეგ, 1996 წელს სერიალში „ხუთის წვეულება“ დაამტკიცეს გრეის უილკოქსის როლზე, რომელსაც 1997 წლამდე ასრულებდა. აქ იგი 16 ეპიზოდში გადაიღეს. 

1998 წელს ჯენის ტაისონის როლში გადაიღეს ფილმში „უაზრო“. 2000 წელს სერიალში „ანგელოზების ქალაქი“ 13 სერიაში გადაიღეს დოქტორ ანა საიფაქსის როლში. 2003 წელს სერიალში „სასწაულები“ გადაიღეს დოქტორ ლინდა კალის როლში. 2005 წელს რომანტიკულ ფილმში „შეშლილი შავი ქალის დღიური“ მონაწილეობდა დებრა სიმონსის როლში.  2003 წელს სერიალში „ტრეისის გარეშე“ გადაიღეს მთავარ, ტრეისი მაკალისტერის როლში. 2004 წელს ჯუდის ეპიზოდური როლი შეასრულა სერიალში „ერთი ერთზე“. 2005 წელს ნინას როლი შეასრულა სერიალში „სექსი, სიყვარული და საიდუმლოებები“. იმავე წელს იგი სერიალში NCIS გადაიღეს სპეციალურ აგენტ კეისი იატესის როლში. 

მრავალი პატარა და ეპიზოდური როლის შემდეგ, 2006 წელს ტამარა ტეილორი დაამტკიცეს დოქტორი კამილ საროიანის როლზე სერიალში „ძვლები“. მისი პერსონაჟი სერიალში ერთ-ერთი მთავარი იყო, რამაც მას განსაკუთრებული პოპულარობა და აღიარება მოუტანა. აქ იგი თამაშობდა ისეთ ვარსკვლავებთან ერთად, როგორებიც არიან: ემილი დეშანელი, დევიდ ბორეანაზი, მიქაელა კონლინი და ა.შ. სერიალის გადაღებები 2017 წელს დასრულდა, სადაც ტამარა ტეილორი თითქმის ყველა სერიაში ჩანდა, როგორც ერთ-ერთი დომინანტი პერსონაჟი.

2018 წელს იგი უმუ პრესკოტის როლში გადაიღეს სერიალში „შეცვლილი კარბონი“. 2020 წლიდან იგი დელორის ოლენის როლში გამოდის სერიალში „ოქტომბრის ფრაქცია“.

## სქოლიო 
კატეგორია:დაბადებული 27 სექტემბერი
კატეგორია:დაბადებული 1970
კატეგორია:კანადელი ქალი მსახიობები
კატეგორია:ცოცხალი ადამიანები
ოთარ გოცირიძე

**ოთარ დავითის ძე გოცირიძე** (დ. 15 ოქტომბერი, 1919, ქუთაისი, — გ. 7 მარტი, 2010, მოსკოვი) — საბჭოთა კავშირის სახელმწიფო მოხელე, გენერალ-მაიორი (1966). 

დაამთავრა მოსკოვის ნიკოლოზ ბაუმანის სახელობის მანქანათსამშენებლო ინსტიტუტი (1941). მუშაობდა იჟევსკის იარაღის ქარხანაში. 1951–1953 წლებში იყო გაზეთ „კომსომოლსკაია პრავდის“ მთავარი რედაქტორის მოადგილე, 1953–1954 წლებში —  საქართველოს სსრ კომუნისტური პარტიის ცენტრალური კომიტეტის განყოფილების გამგე, 1954–1956 წლებში —  მდივანი, 1956–1963 წლებში —  აფხაზეთის ასსრ  კომუნისტური პარტიის საოლქო კომიტეტის პირველი მდივანი და საქართველოს სახელმწიფო საგეგმო კომიტეტის თავმჯდომარე, 1970–1989 წლებში — საბჭოთა კავშირის საგეგმო კომიტეტის განყოფილების ხელმძღვანელი. 1991–2010 წლებში ვეტერანთა საერთაშორისო ორგანიზაციის საკოორდინაციო საბჭოს ერთ-ერთი ხელმძღვანელი და პრეზიდიუმის წევრი.  

## ლიტერატურა
## რესურსები ინტერნეტში
* 

კატეგორია:დაბადებული 15 ოქტომბერი
კატეგორია:დაბადებული 1919
კატეგორია:გარდაცვლილი 7 მარტი
კატეგორია:გარდაცვლილი 2010
კატეგორია:ქუთაისში დაბადებულები
კატეგორია:საბჭოთა სახელმწიფო მოღვაწეები
ო
კატეგორია:წითელი ვარსკვლავის ორდენის კავალრები
კატეგორია:მოსკოვში გარდაცვლილები
ბიზანტიის ოქსფორდის ლექსიკონი

**ბიზანტიის ოქსფორდის ლექსიკონი** (, შემოკლებით **ODB**) — ისტორიის ლექსიკონის სამტომეული. გამოცემულია ინგლისის ოქსფორდის უნივერსიტეტის პრესის მიერ. შედგება 5,000-ზე მეტი ჩანაწერისგან და ინგლისურ ენაზე მოიცავს ამომწურავ ინფორმაციას ბიზანტიის იმპერიასთან დაკავშირებულ ყველა მნიშვნელოვან თემაზე. გამოიცა 1991 წელს, ალექსანდრე კაჟდანის რედაქციით. პრინსტონის უნივერსიტეტის პროფესორი, კაჟდანი გარდაცვალებამდე დუმბარტონ-ოქსის (ვაშინგტონი) უფროსი მეცნიერ თანამშრომელი იყო. მან უზარმაზარი წვლილი შეიტანა ლექსიკონისთვის სტატიების შედგენაში. კაჟდანის ყოველი სტატია ბოლოში *A.K*. ინიციალით არის მონიშნული.

## აღწერა
ლექსიკონი ხელმისაწვდომია ბეჭდური და ელექტრონული ფორმატით Oxford Reference Online-დან. ის მოიცავს ბიზანტიის იმპერიის ყველა მნიშვნელოვან ისტორიულ მოვლენას, მათ შორის მნიშვნელოვან სოციალურ და რელიგიურ მოვლენებს. ის ასევე მოიცავს ბიოგრაფიებს იმპერიის წამყვანი პოლიტიკური თუ ლიტერატურული სფეროს წარმომადგენლებზე და დეტალურად აღწერს რელიგიურ, სოციალურ, კულტურულ, სამართლებრივ და პოლიტიკურ თემებს. კულტურის თემები მოიცავს მუსიკას, თეოლოგიას და ხელოვნებას. სხვა თემები შეეხება ომებს, დემოგრაფიას, განათლებას, აგრიკულტურას, ვაჭრობას, მეცნიერებას, ფილოსოფიას და მედიცინას, რაც უზრუნველყოფს პოლიტიკურად და სოციალურად განვითარებული ბიზანტიური საზოგადოების შესახებ საერთო კომპლექსური წარმოდგენის შექმნას.

## სქოლიო
## გარე ბმულები
*Oxford Reference Online

კატეგორია:წიგნები ბიზანტიის იმპერიაზე
კეიტ მარა

**კეიტ მარა** (; დ. 27 თებერვალი, 1983, ბედფორდი, აშშ, აიოვის შტატი) — ამერიკელი მსახიობი. 

## ბიოგრაფია
კეიტ მარა ცნობილია, როგორც ამერიკელი მსახიობი, რომელმაც პოპულარობა მოიპოვა Netflix-ის სერიალ „ბანქოს სახლში“ შესრულებული რეპორტიორ ზოი ბარნსის როლით. 

მარამ მსახიობობა ცხრა წლის ასაკში სკოლაში დაიწყო. იგი თამაშობდა რამდენიმე ახალგაზრდულ სასკოლო სპექტაკლში. პირველი სატელევიზიო როლი 1997 წელს შეასრულა, „NBC“-ის სერიალში „კანონი და მოქმედება“. სწორედ ამის შემდეგ, მისი მონაწილეობით გამოვიდა შემდეგი სერიალები: „ევერვუდი“ (2003 წელს), „სხეულის ნაწილები“(2003-2010 წლებში), „დეტექტივი რაში“ (2003-2010 წლებში), „დანაშაულის ადგილი: მაიამი“ (2002 წელი).

2012 წელს კეიტ მარა შეუერთდა „ბანქოს თამაშების“ მსახიობთა გუნდს, რომელშიც ზოი ბარნსის პერსონაჟს განასახიერებდა.
 
რაც შეეხება უშუალოდ ფილმებს, კეიტ მარას სადებიუტო როლი შედგა ფილმში „შემთხვევითი გულები“ (1999 წელი), რომელშიც ჯესიკა ჩენდლერის პერსონაჟს განასახიერებდა. 

2005 წელს კეიტმა ითამაშა ფილმში „ქალაქური ლეგენდები 3: სისხლიანი მერი“. ამავე წელს მონაწილეობა მიიღო ფილმში „კუზიანი მთა“, რომელმაც მსახიობს დიდი პოპულარობა მოუტანა. მისი ყველაზე ცნობილი ფილმებია: „უპირატესობა“ (2014 წელი), „მარსელი“ (2015 წელი), „მეგან ლივი“ (2017 წელი) და „ჩემი დღეები მერსისთან“ (2017 წელი). 

კეიტ მარას ფილმებიდან გამორჩეულია ასევე უოლი პფისტერის სადებიუტო ფილმი „ტრანსცედენტულობა“ (2014, სცენარის ავტორი ჯეკ პაგლენი), სადაც ჯონი დეპია მთავარ როლში. ფილმში მათთან ერთად მთავარ როლებს ასრულებენ გამორჩეული მსახიობები. მათ შორის: მორგან ფრიმენი, რებეკა ჰოლი, კილიან მერფი, პოლ ბეტანი. ჯეკ პაგლენის სცენარი 2012 წლის „შავ სიაში“ მოხვდა. ამ სიაში კი ყოველ წელს საუკეთესო სცენარები ხვდება, რომელთა გადაღებაზეც ჰოლივუდმა უარი თქვა. 2014 წელს აღნიშნულმა ფილმა ოსკარი მოიპოვა. 

კეიტ მარას ჰყავს ქმარი - ჯეიმი ბელი, ისიც პროფესიით მსახიობია, რომელზეც 2017 წელს იქორწინა. მათ ჰყავთ ერთი შვილი. კეიტ მარას მშობლები არიან ტიმოთი და კეტლინ მარები. მისი და ასევე ცნობილი მსახიობია რუნი მარა. მარა ამბობს, რომ ის უზარმაზარი ოჯახიდან არის, მისი მამა 11 შვილიდან ერთ-ერთია, მას ჰყავს 22 ბიძა და 40 ბიძაშვილი, როგორც ნიუ-იორკის გიგანტებისა და პიტსბურგის ფოლადერების მფლობელთა შთამომავალი, მარა ორივე გუნდის აქტიური და ერთგული გულშემატკივარია. 

კეიტ მარა ცხოვრობს ლოს-ანჯელესსა და მანჰეტენზე. უყვარს ჯანსაღი ცხოვრების წესი, დაკავაბულია ვარჯიშით და არის ვეგეტარიანელი. 

მარა შეერთებული შტატების ჰუმანური საზოგადოების ერთ-ერთი გამორჩეული სახეა. 2015 წელს, იგი ნაჩვენები იყო მათ ერთ–ერთ კამპანიის ვიდეორგოლშიც.

## რესურსები ინტერნეტში
* 
* 

კატეგორია:დაბადებული 1983
კატეგორია:დაბადებული 27 თებერვალი
კატეგორია:XX საუკუნის ამერიკელი ქალი მსახიობები
კატეგორია:ამერიკელი მსახიობები
კატეგორია:ცოცხალი ადამიანები